Z Á P I S N I C A

**z valného zhromaždenia občianskeho združenia**

# Slovenská asociácia Corporate Governance

# Slovak Association of Corporate Governance

**so sídlom Vysoká č. 17, 811 06 Bratislava, IČO: 30 856 582**

(ďalej „SACG“ alebo „Asociácia“ v príslušnom gramatickom tvare)

*Dátum čas a miesto konania:*

7.9.2021 o 17:00 v sídle OTP Banky Slovensko, a.s.

*Program rokovania:*

1. Otvorenie
2. Voľba orgánov riadneho valného zhromaždenia (predseda, zapisovateľ, dvaja overovatelia zápisnice, osoba poverená sčítaním hlasov)
3. Výročná správa o činnosti a hospodárení Asociácie v roku 2020
4. Plán činnosti na roky 2021/2022 a návrh rozpočtu Asociácie na rok 2021
5. Voľba členov orgánov Asociácie
6. Diskusia
7. Záver

*Účastníci:* pp. Dalimil Draganovský, Ivan Gránsky, Elena Kohútiková, Jaroslav Košťálik, Michal Kotlárik, Barbora Lazárová, Andrej Naščák, Martin Peter, Jozef Plško, Katarína Sýkorová Chmelová, Zita Zemková, Lucia Žitňanská

*Účastníci (čestní členovia) bez hlasovacieho práva:* pp. Mária Hurajová, Slavomír Šťastný

*Hosť:* p. Miroslava Hambálková

*Priebeh a výsledky rokovania:*

***Ad 1. Otvorenie***

Riadne valné zhromaždenie Asociácie otvorila predsedníčka Správnej rady pani Elena Kohútiková, privítala prítomných, osobitne nových členov za PSS, a.s. pani Katarínu Sýkorovú Chmelovú a pána Jozefa Plška a hosťa zasadnutia pani Miroslavu Hambálkovú. Valného zhromaždenia sa zúčastnilo 14 členov, čo je viac ako jedna tretina všetkých členov (35), valné zhromaždenie bolo uznášaniaschopné.

***Ad 2. Voľba orgánov riadneho valného zhromaždenia***

Prítomní členovia schválili návrh programu zasadnutia a zvolili členov orgánov valného zhromaždenia:

Predsedníčka: Elena Kohútiková

Zapisovateľka: Barbora Lazárová

Dvaja overovatelia zápisnice: Zita Zemková a Jaroslav Košťálik

Skrutátor: Michal Kotlárik

Bolo prijaté nasledovné uznesenie valného zhromaždenia:

***Uznesenie č.1:***

*Valné zhromaždenie Asociácie schválilo návrh programu zasadnutia a zvolilo členov orgánov VZ:*

*predsedníčka – Elena Kohútiková, zapisovateľka – Barbora Lazárová, dvaja overovatelia zápisnice – Zita Zemková a Jaroslav Košťálik, skrutátor – Michal Kotlárik.*

*(hlasovali za: 12 hlasov, proti: 0 hlasov, zdržali sa hlasovania: 0 hlasov)*

***Ad 3. Výročná správa o činnosti a hospodárení Asociácie v roku 2020***

Pani Elena Kohútiková úvodom k výročnej správe vyjadrila svoje rozčarovanie nad prístupom MFSR k návrhu ***Kódexu správy spoločností s majetkovou účasťou štátu na Slovensku (ďalej len „Kódex“)***.Napriek viacerým rokovaniam na úrovni ministrov MHSR a MFSR v priebehu uplynulých dvoch rokov, MFSR nepripravilo návrh uznesenia Vlády SR k uplatňovaniu *Kódexu,* a zvažuje vydať len odporúčanie pre štátne spoločnosti, aby dodržiavali OECD princípy CG bez využitia *Kódexu* SACG. Návrh odporúčania nebol doposiaľ predložený na medzirezortné pripomienkovanie, preto je ešte stále otvorená možnosť hovoriť s kompetentnými zástupcami ministerstiev a zainteresovaných strán, a pokúsiť sa zmeniť prístup MFSR.

Pani Elena Kohútiková sa pokúsi využiť svoje kontakty medzi zainteresovanými stranami a rovnako požiadala zástupcov ministerstiev v Správnej rade, aby sa v rámci svojich možností pokúsili ovplyvniť ďalší postup MFSR, a aby v prípade medzirezortného pripomienkovania vyjadrili svoj postoj.

Nakoľko v dôsledku bezvýsledných rokovaní na úrovni príslušných ministerstiev uplynulo už veľa času od vydania *Kódexu (2018)*, Správna rada v lete tohto roku rozhodla o zverejnení *Kódexu* na internetových stránkach SACG a o príprave *Vyhlásenia CG*. Následne SACG zabezpečí organizáciu **Corporate Governance Fóra 2022**, na ktorom predstaví *Kódex* a *Vyhlásenie CG* odbornej verejnosti.

**Organizácia valného zhromaždenia SACG**

Riadne valné zhromaždenie sa z dôvodu pandémie COVID 19 konalo korešpondenčnou formou od 6. do 15.4.2020 za účasti 26 členov, z toho 4 čestných členov bez hlasovacieho práva. Priebeh a závery valného zhromaždenia sú zhrnuté v zápisnici, ktorú v apríli 2020 obdržali všetci členovia Asociácie.

**Súťaž o Cenu SACG „Dobre spravovaná firma za rok 2020“ v rámci kategórií súťaže Via Bona Slovakia**

Do súťaže o Cenu SACG „*Dobre spravovaná firma za rok 2020“* sa prihlásili len dve spoločnosti, z ktorých na základe schválených kritérií a odporúčania Správnej rady SACG, Hodnotiaca komisia Via Bona Slovakia vybrala víťaza, ktorým sa stala **SLSP, a.s.**

Špeciálna cena „*Dobre spravovaná firma za rok 2020“* bude udelená v 8. septembra 2021.

V súvislosti s nízkym záujmom o účasť v súťaži o Cenu SACG *„Dobre spravovaná firma“*, valné zhromaždenie na základe odporúčania Správnej rady rozhodlo, že SACG nebude pokračovať v organizácii tejto kategórie súťaže, a po dohode s organizátorom Via Bona Slovakia s Nadáciou Pontis, budú do hlavnej kategórie „Zodpovedná firma“ pridané kritériá CG, ktoré pripraví SACG.

**Európska konferencia Corporate Governance v rámci nemeckého predsedníctva Rady EÚ.**

V októbri 2020 sa v rámci nemeckého predsedníctva konala online konferencia „Global Resposibility of Global Enterprises“ zameraná na zodpovednosť materských firiem za dodržiavanie a ochranu ľudských práv dcérskymi spoločnosťami podľa európskych štandardov aj v mimoeurópskych krajinách. Cieľom bolo prispieť vlastnými skúsenosťami účastníkov konferencie k vytvoreniu návrhu štandardov primeraného a efektívneho manažmentu dcérskych spoločností.

**Udržiavanie kontaktov s partnerskými inštitúciami a participácia na ich odborných podujatiach a diskusiách.**

Aj v roku 2020 Asociácia pokračovala v spolupráci so Slovenskou asociáciou finančníkov (SAF) pri vydávaní periodika Finančný manažér.

SACG tiež pokračuje v spolupráci s Ekonomickou fakultou Univerzity Mateja Bela v Banskej Bystrici, s ktorou má uzavreté Memorandum o porozumení, na projekte UMB „Výskum možností aplikácie princípov Corporate Governance v podnikoch na Slovensku“.

Asociácia bude naďalej udržiavať kontakty s partnerskými inštitúciami v zahraničí prostredníctvom členstva v European Corporate Governance Codes Network (ECGCN), ktoré obnáša výmenu poznatkov a zámerov medzi členmi Networku, prezentovanie spoločných pripomienok k návrhom odporúčaní a smerníc Európskej komisie, participáciu na prieskumoch nadnárodných zoskupení (ecoDa, ECGI), diskusie k aktuálnym otázkam na spoločných zasadnutiach, ktoré sa obvykle konajú v čase organizácie Európskej konferencie Corporate Governance v krajinách predsedajúcich Rade Európskej únie.

**Prehľad členov SACG s vyznačením členov prijatých od ostatného valného zhromaždenia, ktoré sa konalo 15.4.2020:**

Korporátni členovia:

Slovnaft, a.s. – pán Jaroslav Košťálik

VÚB, a.s. – pani Elena Kohútiková

OTP, a.s. – pani Zita Zemková

SLSP, a.s. – pán Ján Kováč

PSS, a.s. – pp. Lucia Takácsová, **Katarína Sýkorová Chmelárová, Jozef Plško**

Ernst & Young, s.r.o. – pán Dalimil Draganovský

MHSR – pp. Miriam Letašiová, Andrej Naščák, Peter Hajduček

Individuálni členovia:

pp. Barbora Lazárová, Janka Pagáčová, Radomír Mako, Ivan Gránsky, Peter Čavojský, Radoslav Bielka, Igor Palkovič, Lucia Žitňanská, Martin Bohoš,Ľuboš Lopatka, **Martin Barto**

Akademickí členovia:

pp. Michal Kotlárik, Martin Peter, Lenka Debnárová, Dušan Steinhauser, Vladimíra Roštárová, Barbora Grambličková, Patrícia Dutková, Hussam Musa, Zdenka Musová

Čestní členovia:

pp. Tibor Bôrik, Mária Hurajová, Andrej Révay, Slavomír Šťastný

Od ostatného valného zhromaždenia ukončili členstvo na vlastnú žiadosť pán Róbert Sándor a pán Márius Hričovský.

Správna rada SACG dňa 5.5.2020 rozhodla o ukončení členstva pána Juraja Danielisa po uplynutí jedného roka od pozastavenia jeho členstva, počas ktorého s Asociáciou nekomunikoval, nevyvrátil podozrenie z porušovania etických princípov pri podnikaní spoločnosti PR CLINIC, s.r.o., a neuhradil ročný členský príspevok na rok 2020.

Správna rada SACG dňa 26.5.2021 rozhodla o ukončení členstva pani Tatiany Tóthovej na základe skutočnosti, že nebolo možné sa s ňou skontaktovať viac ako pol roka, ako aj z dôvodu neuhradenia členského príspevku za roky 2020 a 2021.

V súčasnosti má SACG 35 členov.

**Správa o hospodárení Asociácie v roku 2020**

K 1.1.2020 bol stav finančných prostriedkov na účte Asociácie **28.361,15 €.**

**Celkové príjmy v roku 2020 boli vo výške 15.845 €** tvorené výhradne z členských príspevkov.

**Celkové výdavky dosiahli výšku 11.415,53 €,** z toho najvýznamnejšiu položku tvorili výdavky spojené so zabezpečením chodu Asociácie a s aktualizáciou internetových stránok.

Stav finančných prostriedkov Asociácie k 31.12.2020 na účte SACG bol **32.790,62 €.**

|  |  |  |  |
| --- | --- | --- | --- |
| **Čerpanie rozpočtu SACG na rok 2020** | | **Príjmy** | **Výdavky** |
|  |  | **v EUR** | **v EUR** |
| **Stav k 1.1.2020**  Členské príspevky  Zabezpečenie chodu Asociácie  Administratívne výdavky |  | **28.361,15**  15.845,00 | 10.320,00  120,00 |
| Web stránka, doména + hosting |  | 58,83 |
| PERRYSOFT – aktualizácia web stránky | |  | 420,00 |
| SAF – články v FM | |  | 225,00 |
|  | |  |  |
|  |  |  |  |
| Bankové poplatky |  |  | 71,70 |
| Účtovná závierka + daňové priznanie |  |  | 200,00 |
|  |  |  |  |
|  |  |  |  |
|  |  |  |  |
|  | |  |  |
|  |  |  |  |
|  |  |  |  |
|  |  |  |  |
| **Spolu:** |  | **44.206,15** | **11.415,53** |
|  |  |  |  |
| **Zostatok k 31.12.2020:** |  | **32.790,62** |  |
| **Stav na účte k 7.9.2021:** |  | **39.106,02** |  |

Bolo prijaté nasledovné uznesenie valného zhromaždenia:

***Uznesenie č.2:***

*Valné zhromaždenie Asociácie schválilo Výročnú správu o činnosti a hospodárení Asociácie za rok 2020. (hlasovali za: 12 hlasov, proti: 0 hlasov, zdržali sa hlasovania: 0 hlasov)*

***Ad 4. Plán činnosti na roky 2021/2022 a návrh rozpočtu Asociácie na rok 2021***

Správna rada predložila valnému zhromaždeniu na schválenie Plán činnosti na roky 2021/2022 a návrh rozpočtu Asociácie na rok 2021:

1. Vydanie *Kódexu* *správy podnikov s majetkovou účasťou štátu na Slovensku a z*abezpečenie procesov vedúcich k implementácii *Kódexu* do praxe.
2. Zabezpečenie prípravy a vydania *Vyhlásenia Corporate Governance* v súlade s *Kódexom* *správy podnikov s majetkovou účasťou štátu na Slovensku.*
3. Organizácia valného zhromaždenia SACG v septembri 2021.
4. Organizácia Workshopov na aktuálne témy previazané s problematikou Corporate Governance;
5. Organizácia Corporate Governance Fóra 2022 na tému *Kódexu správy podnikov s majetkovou účasťou štátu na Slovensku.*
6. Účasť na Európskej konferencií Corporate Governance a na stretnutí členov European Corporate Governance Codes Network v roku 2022 vo Francúzsku, resp. v Čechách.
7. Zabezpečenie PR aktivít SACG formou:

* mediálnej prezentácie *Kódexu správy podnikov s majetkovou účasťou štátu na Slovensku* seriálom rozhovorov s autormi Kódexu a predstavením jeho jednotlivých princípov;
* mediálnej prezentácie spoločností s majetkovou účasťou štátu, ktoré uplatňujú princípy Corporate Governance v praxi;
* mediálnej prezentácie členov SACG v súvislosti s uplatňovaním princípov CG v praxi;
* organizácie a mediálnej podpory Corporate Governance Fóra 2022.

1. Udržiavanie kontaktov s partnerskými inštitúciami a participácia na ich odborných podujatiach a diskusiách.

K bodu 7) Zabezpečenie PR aktivít SACG, naša spolupracovníčka pre oblasť PR pani Miroslava Hambálková predstavila návrh možností prezentovania aktivít SACG a jej členov v médiách za veľmi dobrých podmienok. Do úvahy prichádzajú médiá HN online, TA3.com a TREND.sk, ktorých sledovanosť v uplynulom období výrazne stúpla. V období 2021/2022 je možné zabezpečiť publikovanie 12 článkov, 3 ešte v roku 2021 a 9 v budúcom roku.

Súčasťou Plánu činnosti je finančný plán Asociácie na rok 2021. Zostatok finančných prostriedkov na účte Asociácie k 1.1.2021 bol **32.791 €.** Hlavným zdrojom príjmov v roku 2021 sú členské príspevky v objeme cca 16.500 €. Očakávané výdavky v roku 2021 sú vo výške **12.455 €**, ktoré súvisia so zabezpečením chodu Asociácie. Očakávaný zostatok k 31.12.2021 je **36.836 €**

Bolo prijaté nasledovné uznesenie valného zhromaždenia:

***Uznesenie č.3:***

*Valné zhromaždenie Asociácie schválilo predložený Plán činnosti na roky 2021/2022 a finančný plán Asociácie na rok 2021, tak ako bol predložený.*

*(hlasovali za: 12 hlasov, proti: 0 hlasov, zdržali sa hlasovania: 0 hlasov)*

***Ad 5. Voľba členov orgánov Asociácie***

Pred voľbou členov orgánov výkonná riaditeľka informovala prítomných, že kandidátky na členov orgánov boli zostavené na základe diskusie z doterajšími členmi, z ktorej vyplynulo, že predsedníčka Správnej rady pani Elenka Kohútiková sa vzdáva členstva a predsedníctva v Správnej rade. Pani Elenka Kohútiková sa poďakovala všetkým členom Správnej rady za výbornú prácu a príjemnú spoluprácu počas jej pôsobenia v Správnej rade. Prítomní členovia poďakovali pani Elenke Kohútikovej za dlhoročné vedenie činnosti Asociácie a za výsledky dosiahnuté počas jej predsedníctva.

Poďakovanie rovnako patrí aj ďalším členom, ktorí doposiaľ pôsobili v orgánoch Asociácie od jej vzniku:

pán Tibor Bôrik (predseda Výboru pre nominácie členstvo a etiku)

pán Ivan Gránsky (člen Správnej rady)

a pán Andrej Révay (člen Výboru pre nominácie členstvo a etiku).

Správna rada predložila Valnému zhromaždeniu návrh na členov Správnej rady a členov Výboru pre nominácie členstvo a etiku:

**Správna rada:**

Ing. Dalimil Draganovský, Ernst & Young Slovensko, s.r.o.

Ing. Jaroslav Košťálik, Slovnaft, a.s.

Mgr. Michal Kotlárik, PhD, MSSR

Ing. Barbora Lazárová, SACG

Ing. Ľuboš Lopatka, PhD., MH Manažment, a.s., MH Teplárenský Holding

Mgr. Radomír Mako, KINGFISHER Executive Search, s.r.o.

Mgr. Martin Peter, MFSR

Ing. Zita Zemková, OTP Banka Slovensko, a.s.

Doc. JUDr. Lucia Žitňanská, PhD., MSSR, Trnavská univerzita v Trnave

**Výbor pre nominácie členstvo a etiku:**

Ing. Ivan Gránsky, SPP, a.s., CDCP, a.s.

Ing. Mária Hurajová, Slovak American Foundation

Ing. Elena Kohútiková, PhD., VÚB, a.s.

Bolo prijaté nasledovné uznesenie valného zhromaždenia:

***Uznesenie č.4:***

*Valné zhromaždenie Asociácie zvolilo na ďalšie ročné obdobie členov Správnej rady a členov Výboru pre nominácie členstvo a etiku tak ako boli navrhnutí.*

*Za členov Správnej rady sa hlasovalo jednotlivo, pričom každý kandidát sa pri hlasovaní o svojej nominácii zdržal hlasovania, t.j. každý kandidát bol zvolený 11 hlasmi (proti: 0 hlasov, zdržal sa hlasovania: 1 hlas). O členoch výboru pre nominácie, členstvo a etiku sa hlasovalo „en bloc“, pričom všetci kandidáti sa zdržali hlasovania (hlasovali za: 10 hlasov, proti: 0 hlasov, zdržali sa hlasovania: 2 hlasy)*

Novozvolení členovia Výboru pre nominácie členstvo a etiku si na mieste spomedzi seba zvolili predsedníčku Výboru, ktorou sa stala pani Elena Kohútiková.

Zvolení členovia Správnej rady si zvolia svojho predsedu na najbližšom zasadnutí Správnej rady.

***Ad 6. Diskusia***

Hlavnou témou diskusie bol pochopiteľne *Kódex správy spoločností s majetkovou účasťou štátu na Slovensku* a ďalší postup pri jeho zavedení do praxe. Diskutovalo sa o tom ako a kto má ešte možnosť ovplyvniť proces predloženia návrhu MFSR do Vlády SR ohľadom implementácie princípov CG v spoločnostiach s majetkovou účasťou štátu.

V rámci diskusie na tému ako je možné vyzdvihnúť potrebu dodržiavania princípov CG na Slovensku pani Lucia Žitňanská uviedla, že novému uchopeniu témy CG by mohla pomôcť rekodifikácia Zákona o obchodných spoločnostiach, ktorá prinesie nový pohľad na dodržiavanie princípov CG pri správe obchodných spoločností. Pod vedením pani Lucie Žitňanskej pracuje na MSSR team odborníkov, ktorý rekodifikáciu Zákona o obchodných spoločnostiach pripravuje.

Na tému získavania nových členov do SACG pán Jaroslav Košťálik uviedol, že je žiadúce, aby sa členmi SACG stali aj ďalšie výrobné a priemyselné podniky, aby Asociácia získala v spoločnosti väčšiu váhu. Bolo dohodnuté, že Správna rada osloví spoločnosti typu Matador, a.s., Železiarne Podbrezová, a.s., I.D.C. Holding, a.s.

V rámci diskusie výkonná riaditeľka informovala prítomných o udeľovaní Ceny SACG „Dobre spravovaná firma za rok 2020“, ktoré sa uskutoční v Novej Cvernovke 8.9.2021 o 19:30. Cenu získala spoločnosť SLSP, a.s. V súvislosti s udeľovaním cien Via Bona Slovakia bude 8.9.2021 o 21:00 na RTVS 2 odvysielaná odborná diskusia, ktorej sa za SACG zúčastnil pán Martin Peter.

Z organizačných vecí bolo dohodnuté, že do najbližšieho vydania periodika Finančný manažér pripravia príspevok za SACG pána Martin Peter a pán Andrej Naščák do 30.9.2021.

Správna rada na svojom najbližšom zasadnutí prerokuje predložené návrhy členov a zaradí ich do plánu činnosti na rok 2021/2022 a na ďalšie obdobie.

## *Ad 7. Záver*

Správna rada ďakuje členom, ktorí sa zúčastnili valného zhromaždenia a predložili návrhy na ďalší rozvoj Asociácie, ako aj všetkým členom SACG za pretrvávajúcu podporu aktivít Asociácie.

Valné zhromaždenie prebehlo v súlade so Stanovami Asociácie a boli schválené všetky body programu.

Ing. Elena Kohútiková, PhD. ..........................................................

predsedníčka VZ

Ing. Barbora Lazárová ............................................................

zapisovateľka

Ing. Zita Zemková .............................................................

overovateľka zápisnice

Ing. Jaroslav Košťálik ..............................................................

overovateľ zápisnice

Bratislava, 8.9.2021